Diari Oficial de la Generalitat Valenciana


Sumari del DOGV 7454, del 30-01-2015 (2015/668)

RESOLUCIÓ de 30 de desembre de 2014, del conseller d'Hisenda i Administració Pública, per la qual s'autoritza la modificació de l'origen del finançament de crèdits del capítol VI «Inversions reals», del subprograma 322.51 «Foment d'ocupació», per a ser finançats pel Servici Públic d'Ocupació Estatal, per import de cinc-cents tretze mil cinc-cents quaranta-huit euros (513.548,00 euros). Expedient número 31.009/14.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7454

Data del DOGV
:   30-01-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/668


Data del document
:   30-12-2014

Organisme emissor
:   Servei Valencià d'Ocupació i Formació

Tipus de document
:   Resolució

Descriptors 

:   * Servei Valencià d'Ocupació i Formació

RESOLUCIÓ de 30 de desembre de 2014, del conseller d'Hisenda i Administració Pública, per la qual s'autoritza la modificació de l'origen del finançament de crèdits del capítol VI «Inversions reals», del subprograma 322.51 «Foment d'ocupació», per a ser finançats pel Servici Públic d'Ocupació Estatal, per import de cinc-cents tretze mil cinc-cents quaranta-huit euros (513.548,00 euros). Expedient número 31.009/14. [2015/668]  
Per Llei 6/2013, de 26 desembre, de Pressupostos de la Generalitat Valenciana per a l'exercici 2014, es va aprovar el pressupost del SERVEF, part del finançament del qual prové del Ministeri d'Ocupació i Seguretat Social, a través del Servici Públic d'Ocupació Estatal.  
En el procés d'elaboració del pressupost del SERVEF per a l'any 2014 es va seguir com a criteri per a estimar el gasto finançat pel Servici Públic d'Ocupació Estatal, un import semblant a l'assignat per a l'exercici 2013, i basant-se en esta premissa, s'hi consigna una dotació inicial d'1.443.000,00 euros, corresponents a l'àmbit de la modernització dels servicis públics d'ocupació de les comunitats autònomes, que es van pressupostar en distints capítols, segons la naturalesa del gasto.  
  
Una vegada publicada l'Orde ESS/2097/2014, de 29 d'octubre, per la qual es distribuïxen territorialment per a l'exercici econòmic de 2014, per a la seua gestió per les comunitats autònomes amb competències assumides, subvencions de l'àmbit laboral finançades amb càrrec als pressupostos generals de l'Estat (BOE 272, 10.11.2014), se li assigna a la Comunitat Valenciana un import d'1.458.907,00 euros, dels quals 583.000,00 euros, els gestionarà el SERVEF, i la resta la Direcció General de Tecnologies de la Informació, per raó de la matèria que té atribuïda la competència.  
En l'article 6.1 de l'orde esmentada s'establixen els criteris de quins tipus de gastos poden ser susceptibles de finançament amb càrrec al programa de modernització dels servicis públics d'ocupació, en què es preveuen les millores de l'equipament de les oficines d'ocupació, les obres de condicionament, l'adquisició de mobiliari, arxius, entre altres, i no preveu com en exercicis anteriors el finançament dels gastos de reparació i manteniment de les oficines d'ocupació.  
Com a conseqüència, el secretari autonòmic d'Economia i Ocupació, director general del SERVEF, proposa modificar l'origen del finançament del capítol VI «Inversions reals», del subprograma 322.51 «Foment d'ocupació», finançat per fons no condicionats de la Generalitat, en els projectes d'inversió AT345 «Assistències tècniques centres SERVEF Ocupació», EC345 «Construcció nova planta centres SERVEF d'ocupació» i EM345 «Ampliació i reforma centres SERVEF d'ocupació», per import de 925.071.00 euros, i que es financen per fons SPEE, ja que part dels gastos pressupostats en el capítol II «Gastos corrents i de funcionament», del subprograma 322.54 «Inserció laboral», no es preveuen com a gasto a justificar amb eixa finalitat.  
Per tot allò exposat, vist l'informe favorable de la Intervenció Delegada en el SERVEF, de data 15 de desembre de 2014, i tenint en compte el que disposa la Llei d'Hisenda Pública de la Generalitat Valenciana; la Llei 6/2013, de 26 de desembre, de Pressupostos de la Generalitat per a l'exercici 2014; el Decret 194/2013, de 20 de desembre, del Govern Valencià, pel qual s'aprova el Reglament d'Organització i Règim Jurídic del SERVEF; i l'Orde de la Conselleria d'Economia, Hisenda i Ocupació, de 22 de març de 2005, per la qual es regula el procediment de gestió del pressupost de la Generalitat, resolc:  
  
Modificar l'origen de finançament dels projectes d'inversió del capítol VI «Inversions reals», que a continuació s'indiquen, finançats amb fons no condicionats de la Generalitat, del subprograma 322.51 «Foment d'ocupació», per un import global de 513.548 euros, que es financen amb fons del Servici Públic d'Ocupació Estatal.  
Projectes que s'hi indiquen:  
- AT345 «Assistències tècniques centres SEVEF d'ocupació».  
- EC345 »Construcció nova planta centres Servef d'ocupació».  
- EM345 »Ampliació i reforma centres Servef d'ocupació».  
  
València, 30 de desembre de 2014.- El conseller d'Hisenda i Administració Pública: Juan Carlos Moragues Ferrer.